**1.ΚΑΤΑΧΩΡΗΣΤΕΑ ΣΤΟ ΚΗΜΔΗΣ**

**2.ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 06 /12/2021**

**Αριθμ. Πρωτ.: 22757**

**ΑΠΟΣΠΑΣΜΑ**

**Από το πρακτικό της αριθμ. 36ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 336**

**Έγκριση Παράτασης του έργου «ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ)».**

Στη Λιβαδειά σήμερα 30η Νοεμβρίου 2021 ημέρα Τρίτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 22274/26-11-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα οκτώ (8) εκ των οποίων και ένα αναπληρωματικό μέλος , ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1 Καλογρηάς Αθανάσιος

2.Σαγιάννης Μιχαήλ(αναπλ/κό μέλος) 2.Παπαϊωάννου Λουκάς

3. Νταντούμη Ιωάννα(αποχή στο 3ο Θ.Η.Δ.)

4. Καράβα Χρυσοβαλάντου - Βασιλική Αν και είχαν νόμιμα προσκληθεί

5. Μερτζάνης Κωνσταντίνος

6.Καπλάνης Κωνσταντίνος

7. Μπράλιος Νικόλαος

8. Καραμάνης Δημήτριος (αποχώρησε στο 7ο Θ.Η.Δ.)

Ο Πρόεδρος της Οικονομικής Επιτροπής εισηγούμενος το 15ο θέμα της ημερήσιας διάταξης έθεσε υπόψη των μελών το με αριθ. πρωτ. 21875/19-11-2021 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

***Α. ΙΣΤΟΡΙΚΟ ΤΟΥ ΕΡΓΟΥ***

1. *Το εν λόγω έργο χρηματοδοτείται από πιστώσεις του Προγράμματος Δημοσίων Επενδύσεων της ΣΑΕΠ 766 με ΚΑ 2017ΕΠ76600018 του ΠΔΕ της Περιφέρειας Στερεάς Ελλάδας.*
2. *Η αρ. 67/18 Τεχνική Μελέτη δημοπράτησης του εν λόγω έργου προϋπολογισμού 2.427.243,51€ (με Φ.Π.Α 24%) συντάχθηκε από την Τεχνική Υπηρεσία του Δήμου Λεβαδέων.*
3. *Με την αρ.221/2019 απόφαση Οικον επιτροπής του Δήμου Λεβαδέων περί έγκρισης διενέργειας ηλεκτρονικού διαγωνισμού και κατάρτιση των όρων διακήρυξης δημοπρατήθηκε το έργο.*
4. *Την με αριθμό 41/2020 απόφαση της Οικονομικής Επιτροπής του Δήμου με την οποία εγκρίθηκε το πρακτικό 1 της ηλεκτρονικής δημοπρασίας με αα ΕΣΗΔΗΣ 86930 του έργου.*
5. *Με την αρ. 133/2020 απόφαση της Οικονομικής Επιτροπής του Δήμου Λεβαδέων , εγκρίθηκε το Πρακτικό ΙΙ του έργου σύμφωνα με το οποίο έγινε εκ νέου ανακήρυξη προσωρινού αναδόχου στην εταιρεία VASARTIS S.A.*
6. *Με την αρ. 288/2020 (ΑΔΑ Ω1ΒΥΩΛΗ-Λ2Μ) απόφαση της Οικονομικής Επιτροπής του Δήμου Λεβαδέων , έγινε κατακύρωση στην εταιρεία VASARTIS S.A του έργου και ελέγχθηκε ως προς τη νομιμότητα με το υπ’ αριθμ. 220620/23-11-20 έγγραφο της Αποκεντρωμένης Διοίκησης Θεσσαλίας Στερεάς Ελλάδας.*
7. *Στις 19/02/21 υπογράφηκε η σύμβαση για την κατασκευή του έργου “ ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ) ” για ποσό 1.308.147,44 € με ΦΠΑ , μεταξύ του Δημάρχου Λεβαδέων και της αναδόχου εταιρείας ποσό το οποίο αναλύεται*

|  |  |
| --- | --- |
| *Δαπάνη εργασιών* | *771.351,76* |
| *ΓΕ & ΟΕ* | *138.843,32* |
| *Μερικό σύνολο* | *910.195,08* |
| *Απρόβλεπτα* | *136.529,26* |
| *Απολογιστικές Εργασίες* | *3.000,00* |
| *Αναθεώρηση* | *5.233,27* |
| *Δαπάνη ΦΠΑ* | *263.189,83* |
| ***Γενικό σύνολο*** | ***1.308.147,44*** |

1. *Η προθεσμία κατασκευής του έργου, σύμφωνα την Ε.Σ.Υ. και την υπογραφείσα σύμβαση, είναι 10 μήνες από την ημερομηνία υπογραφής της σύμβασης & ο χρόνος συντήρησης ανέρχεται στο διάστημα των 15 μηνών από την βεβαιωμένη περαίωση των εργασιών του έργου.*

***Β.ΣΥΝΤΟΜΗ ΠΕΡΙΓΡΑΦΗ ΕΡΓΟΥ***

*Αντικείμενο του έργου είναι η κατασκευή Προπονητικού Κέντρου (Γυμναστήριο) σε οικόπεδο ιδιοκτησίας Δήμου Λεβαδέων επιφανείας 16.956,59μ2 στη θέση Ισώματα του Δήμου Λεβαδέων εκτός σχεδίου πόλης. Πρόκειται για διώροφο κτήριο συνολικής επιφάνειας 886,67μ2 με κλειστό χώρο απόληξης κλιμακοστασίου και ηλεκτρομηχανολογικών εγκαταστάσεων στο δώμα.*

*Το ισόγειο περιλαμβάνει αίθουσα εκγύμνασης (με ύψος δύο ορόφων), χώρο υποδοχής, γραφεία, αποδυτήρια, χώρους υγιεινής, WC για ΑμεΑ και αναψυκτήριο με ανοιχτό ημιυπαίθριο χώρο.*

*Ο όροφος περιλαμβάνει αίθουσα εκγύμνασης, γραφεία, αποδυτήρια και αναψυκτήριο με ανοιχτό εξώστη. Υπάρχει εσωτερικός πυρήνας κατακόρυφης επικοινωνίας και εξωτερικό κλιμακοστάσιο.*

*Το κτήριο αποτελείται από φέροντα οργανισμό με μεταλλικές δοκούς και υποστυλώματα. Θα διαθέτει εγκατάσταση πυρασφάλειας, εγκαταστάσεις ύδρευσης –αποχέτευσης, ισχυρών και ασθενών ρευμάτων, θέρμανσης κλιματισμού και εξαερισμού.*

***Γ. ΛΟΓΟΙ ΠΟΥ ΕΠΙΒΑΛΟΥΝ ΤΗΝ ΠΑΡΑΤΑΣΗ****.*

*Με το υπ΄αριθμ. 21686/17-11-2021 αίτημα της αναδόχου εταιρείας σύμφωνα με το οποίο αιτούνται την παράταση του χρόνου περαίωσης των εργασιών του έργου, κατά εκατόν σαράντα έξι (146) ημερολογιακές ημέρες, δηλαδή από 19/12/21 με βάση το αρχικό συμβατικό χρονοδιάγραμμα, στις 14/05/22 και συγκεκριμένα όπως παρακάτω τεκμηριώνεται:*

*Καθυστέρηση έκδοσης της Οικοδομικής άδειας του έργου*

*Σε συνέχεια της από 19/02/2021 υπογραφής της σύμβασης του παραπάνω έργου και του με αρ. πρωτ. 4440 / 19-03-2021 εγγράφου μας, σχετικά με την αδυναμία έναρξης των εργασιών του έργου λόγω αναμονής έκδοσης της οικοδομικής αδείας αυτού, η οποία εκδόθηκε τελικά την 25/05/2021, προέκυψε καθυστέρηση με αναβολή της έναρξης των εργασιών του έργου κατά: 95 ημερολογιακές ημέρες*

*Απαγόρευση εκτέλεσης εργασιών την περίοδο των πανελλαδικών εξετάσεων, λόγω γειτνίασης με το 1ο Γενικό Λύκειο Λιβαδειάς*

*Έναρξη Πανελλαδικών εξετάσεων: 16/06/21*

*Πέρας Πανελλαδικών εξετάσεων: 02/07/2021*

*Συνολική καθυστέρηση του έργου από αυτή την αιτία: 17 ημερολογιακές ημέρες*

*Καθυστέρηση των εργασιών λόγω δυσμενών καιρικών συνθηκών από Μάιο 2021 έως Σεπτέμβριο 2021*

*Με βάση τα συνημμένα στοιχεία της ΕΜΥ, προκύπτουν οι παρακάτω καθυστερήσεις λόγω δυσμενών καιρικών συνθηκών τις χρονικές περιόδους πέραν των παραπάνω αναφερόμενων:*

*Ημέρες καύσωνα: 7+8 = 15 ημερολογιακές ημέρες*

*Ημέρες βροχοπτώσεων: 1+2 = 3 ημερολογιακές ημέρες*

*Συνολικός χρόνος καθυστέρησης λόγω δυσμενών καιρικών συνθηκών που καθιστούσαν αδύνατη οποιαδήποτε εργασία, ειδικά δε στην φάση χωματουργικών και κατασκευής των θεμελιώσεων του κτηρίου : 18 ημερολογιακές ημέρες.*

*Αδυναμία χυτεύσεων την περίοδο 13-29/08/2021 λόγω κλειστής μονάδας σκυροδέματος*

*Την περίοδο 13-29/08/2021 δεν ήταν δυνατή η εκτέλεση καμίας χύτευσης σκυροδέματος, μια και η εταιρεία σκυροδέματος παρέμεινε κλειστή λόγω συντήρησης εξοπλισμού αλλά και διακοπών Αυγούστου, γεγονός που οδήγησε σε πρόσθετη καθυστέρηση: 16 ημερολογιακών ημερών*

*Κατά συνέπεια, και με βάση τα παραπάνω, η αιτούμενη με το παρόν παράταση χωρίς υπαιτιότητα του αναδόχου, είναι : 95 + 17 + 18 + 16 = 146 ημερολογιακές ημέρες και οδηγούν σε περαίωση των εργασιών του έργου την 14/05/22 (αντί του συμβατικού χρόνου περαίωσης της 19/12/2021).*

***Ε Ι Σ Η Γ Ο Υ Μ Ε Θ Α***

*Την έγκριση παράτασης του έργου:* ***«****ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ)****»*** *έως τις 14-05-2022****.***

Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Το με αριθ. πρωτ. 21875/19-11-2021 έγγραφο της Δ/νσης Τεχνικών Υπηρεσιών του Δήμου Λεβαδέων

-Την υπ΄ αριθ. 21686/17-11-2021 αίτηση της αναδόχου εταιρείας περί παράτασης σύμβασης

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

1. Εγκρίνει την παράταση του συμβατικού χρόνου εκτέλεσης της δημόσιας σύμβασης : **«**ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ)**»** έως τις 14-05-2022, για τους λόγους που αναγράφονται στο εισηγητικό μέρος της παρούσας.
   * + 1. **Η απόφαση πήρε αριθμό 336/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 06 -12-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1.Σαγιάννης Μιχαήλ

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος